**Referat frå møte i SU og SMU torsdag 27.05.21 Samnanger ungdomsskule**

Til stades: Hege Steinsland-Hauge, Frank Georg Davidsen, Rikke Gjerde Reistad, Arve Storlid, Alvhild Nygard, Marit K. Langeland, Nora Haugen Skulstad, Oskar Flaktveit Holmsen og Kurt Helge Pedersen (rektor)

**Sak 1/21 - Info om skuleåret 2020-21**

Rektor orienterte litt om skuleåret som har vore mykje prega av koronatiltak. Skulen har mesteparten av tida vore på Gult nivå, men med kortare perioadar med Raudt nivå. Frå 27.mai er me på Grønt nivå for første gang.

Både skriftleg og munnleg eksamen er avlyste denne våren.

Det har vore meir elevfråvær i koronatida, og mykje tyder på at det er fleire som slit med sosiale/psykiske problem enn tidlegare.

Me jobbar bevisst med MOT som er eit læringsprogram som vektlegg å styrke psykisk helse. Dette er satsingsfelt vidare neste skuleår òg.

Juniorforskarprosjektet har vore gjennomført med 9.trinn. Dette er i samarbeid med Universitetet i Bergen, der elevane får forske på eit sjøvvald tema og læra om ulike forskningsmetodar. Dette vil me halde fram med.

Aktivitetstilbodet i friminutta har blitt utvida dette skuleåret, og me satsar på å gjera meir med utemiljøet vidare framover.

Me ønskjer å gje elevane tilbod om arbeidslivsfag kvart år slik som i år. Faget legg vekt på praktisk arbeidserfaring. Dette skuleåret har arbeidslivsfag pussa opp fleire rom på skulen i tillegg til utskifting av kledning på ballbinga.

I tillegg har me fått tiltaksmidlar frå kommunen i to år til å pusse opp og modernisere kunst og handverksavdelinga på Nybygget. Dette skal arbeidslivsfag arbeide vidare med også neste skuleår.

Grøn skule: Me har starta med forbetring av kjeldesortering og nye fargekoda bosspann er på plass. Neste vår ønskjer me å planta meir. (Bærbuskar og frukttre)

Vidareutdanning: Tre lærarar har teke vidareutdanning i matematikk og norsk dette skuleåret.

Samnanger ungdomsskule gjer det godt på Grunnskulepoeng og nasjonale prøver. Nasjonale prøver er viktige å analysere fordi dei kartlegg ferdigheitene hos elevane og me kan følgja opp med tiltak etter å ha analysert resultata.

**Sak 2/21 - Satsingsfelt vidare**

Samnanger ungdomsskule sine satsingsfelt vidare er:

Fagfornyinga, inkluderande skule der MOT er ein del av det, juniorforskarprosjektet, utbetring av utemiljøet, arbeidslivsfagtilbod, oppussing av Kunst og Handverksavdelinga og Grøn skule.

Me vil ta med vidare gode erfaringar me har hatt i koronatida. Trinnvise friminutt i nokre friminutt og felles i andre friminutt. Arbeidsøkter både på 90 og 45 min.

Valfagstilboda for neste skuleår er: Programmering, Fysisk aktivitet og helse, Friluftsliv, Design og redesign og Innsats for andre.

To nye lærarar er tilsette for neste skuleår: Hanne Mehus Lie og Lars Erik Bolstad Vasstveit.

Det vert nesten fulldeling for trinna neste skuleår. 9. trinn vil ha nokre få timar i veka felles.

**Sak 3/21 - Brukarundersøkingar**

**Rektor viste ei oversikt som samanliknar elevundersøkingane dei seks siste åra. Sjå under.**

Samnanger ungdomsskule, Grunnskole, Elevundersøkelsen, Offentlig, Trinn 10, Begge kjønn

|  |  |  |  |  |  |  |
| --- | --- | --- | --- | --- | --- | --- |
| **Indikator og nøkkeltall** | **2015-2016** | **2016-2017** | **2017-2018** | **2018-2019** | **2019-2020** | **2020-2021** |
| Læringskultur | 4,0 | 4,2 | 4,1 | 4,0 | 4,1 | 3,9 |
| Elevdemokrati og medvirkning | 3,5 | 3,8 | 3,4 | 3,5 | 3,6 | 3,9 |
| Faglig utfordring | 4,5 | 4,3 | 4,4 | 4,2 | 4,0 | 4,4 |
| Felles regler | 3,9 | 4,1 | 4,0 | 4,3 | 4,1 | 4,3 |
| Trivsel | 4,0 | 4,2 | 4,1 | 4,0 | 4,1 | 4,0 |
| Mestring | 3,8 | 4,2 | 3,9 | 3,9 | 4,1 | 4,1 |
| Utdanning og yrkesveiledning | 3,9 | 4,3 | 3,7 | 3,7 | 4,3 | 3,9 |
| Støtte fra lærerne | 3,8 | 4,1 | 4,0 | 4,1 | 3,9 | 4,1 |
| Motivasjon | 3,3 | 3,7 | 3,2 | 3,5 | 3,6 | 3,6 |
| Vurdering for læring | 3,3 | 3,7 | 3,4 | 3,4 | 3,4 | 3,6 |
| Støtte hjemmefra | 4,0 | 4,2 | 3,8 | 3,9 | 4,1 | 3,8 |

Det er litt svigningar frå år til år, men ingen drastiske endringar verken den eine eller andre vegen. (5 poeng er maks)

Når me samanliknar Samnanger ungdomsskule 10.trinn med Vestland og Noreg for 2020-21 ser me at me stort sett ligg over snittet. På Elevdemokrati og medverknad skiller med oss positivt ut.

|  |  |  |  |
| --- | --- | --- | --- |
| **Skoleporten - Elevundersøkelsen** | | | |
| Samnanger ungdomsskule, Grunnskole, Elevundersøkelsen, Offentlig, 2020-2021, Trinn 10, Begge kjønn | | | |
| **Indikator og nøkkeltall** | **Samnanger ungdomsskule** | **Vestland fylke** | **Nasjonalt** |
| Læringskultur | 3,9 | 3,8 | 3,9 |
| Elevdemokrati og medvirkning | 3,9 | 3,3 | 3,4 |
| Faglig utfordring | 4,4 | 4,2 | 4,3 |
| Felles regler | 4,3 | 4,0 | 4,0 |
| Trivsel | 4,0 | 4,1 | 4,1 |
| Mestring | 4,1 | 3,9 | 3,9 |
| Utdanning og yrkesveiledning | 3,9 | 3,7 | 3,8 |
| Støtte fra lærerne | 4,1 | 4,0 | 4,1 |
| Motivasjon | 3,6 | 3,4 | 3,5 |
| Vurdering for læring | 3,6 | 3,3 | 3,3 |
| Støtte hjemmefra | 3,8 | 4,0 | 4,1 |

Når det gjeld mobbing så ligg me under landsgjennomsnittet der òg. 4,9 % av elevane på heile ungdomsskulen seier at dei har blitt mobba ein sjelden gong eller 2-3 gonger i veka. Landsnittet er 5,8%. Men kvart enkelt tilfelle av mobbing er alvorleg og må gripast fatt i.

Foreldreundersøkinga viser at dei føresette er fornøgde med informasjon frå skulen.

**Sak 4/21 - Økonomi**

Rektor orienterte kort om den økonomiske situasjonen no med ei årsramme på 11,4 mill kr. Den varsla nedskjeringane på 1,5 stilling vart ikkje gjennomført. Eit stort engasjement frå FAU og andre kan ha vore med på å redusere nedskjeringane.

Grunnskulane i Samnanger bruker mindre enn gjennomsnittet i si Kostragruppe 4 per innb. på skule.

Det har vore møter i oppnemd arbeidsgruppe der foreldrerepr. også var med. Konklusjonen var at det ville føre til liten innsparing i lengden ved å ta store grep med blant anna ombygging.

På økomisk langtidsplan for Samnanger ligg det framleis inne betydelege nedskjeringar frå 2022 og framover.

**Sak 5/21 - Saker frå foreldre**

Det kom fram ønske om:

- Å bruka meir arbeidsform som juniorprosjektet og andre prosjekt med fordjuping.

- Å variere gruppene slik at elevane kan samarbeide på tvers av klassane.

- Etterlyser meir variasjon i arbeidsform. Laga Podcast er eit godt eksempel på variasjon.

- Viktig å ikkje gløyme håndskrifta i den digitale kvardagen.

- Innkjøp av nye læreverk- bøker eller digital løysing? Me går inn for ein kombinasjon   
 av lærebøker + digital tilleggsopplegg «Skolen», som supplerer lærebøkene med digitale   
 oppgåver og kjelder. «Skolen vil me prøva ut eitt år om gongen» (årsabonnement).

- God tilbakemlding om bruk av Teams på elevar som er heime i koronatida.

**Sak 6/21 - Anna**

- Det er nytt ventilasjonssystem i tre av klasseromma.

- Det er eit problem å halde god nok temperatur i alle klasseromma om vinteren på   
 det kaldaste. Viktig å vera godt førebudd til neste vinter.

- Neste skuleår vil 9.trinn vera på Nybygget og 8. og 10. trinn på hovudbygget.

- Det er dårleg trykk på dusjane i guttegarderoben. Det skal dessutan gjerast reperasjon   
 på golvet i jentegarderoben. No må dusjinga gjerast ved symjebassenget inn til vidare.

- Støy frå både nytt og gamalt ventilasjonsanlegg. SU påpeiker at dette må ordnast.

- Elevane må få meir info om overgangen til grønt nivå og kva det betyr i praksis.  
 Informasjonen må repeterast.

- Viktig med felles opplevingar/aktivitetar på tvers av trinna på slutten av året slik det   
 er planlagt.

Referent: Rikke Gjerde Reistad/Kurt H. Pedersen

Referatet er lese igjennom og godkjend av leiar i SU/SMU Hege Steinsland-Hauge

*Tysse, 31.05.21*